Mesto Vrútky

Predkladacia správa

Určené:

*na zasadnutie Mestskej rady vo Vrútkach dňa 04.09.2019*

*a Mestského zastupiteľstva vo Vrútkach dňa 10.09.2019*

Názov materiálu:

*Predloženie žiadosti o nenávratný finančný príspevok z Operačného programu Kvalita životného prostredia pre projekt „Vypracovanie nízkouhlíkovej stratégie mesta Vrútky“*

Dôvodová správa

Slovenská inovačná a energetická agentúra ako sprostredkovateľský orgán pre Operačný program Kvalita životného prostredia v zastúpení Ministerstva životného prostredia Slovenskej republiky ako riadiaceho orgánu pre Operačný program Kvalita životného prostredia vyhlásila 6.4.2018 výzvu č. OPKZP-PO4-SC441-2018-39 na predkladanie žiadostí o poskytnutie nenávratného finančného príspevku zameranú na podporu nízkouhlíkových stratégií pre všetky typy území. Výzva je vyhlásená v rámci Prioritnej osi 4. Energeticky efektívne nízkouhlíkové hospodárstvo vo všetkých sektoroch, Investičnej priority 4.4 Podpora nízkouhlíkových stratégií pre všetky typy území, najmä pre mestské oblasti, vrátane podpory udržateľnej multimodálnej mestskej mobility a adaptačných opatrení, ktorých cieľom je zmiernenie zmeny klímy, Špecifického cieľa 4.4.1 Zvyšovanie počtu miestnych plánov a opatrení súvisiacich s nízkouhlíkovou stratégiou pre všetky typy území. Oprávnenými žiadateľmi sú subjekty ústrednej správy a subjekty územnej samosprávy.

Súčasťou spracovanej nízkouhlíkovej stratégie má byť posúdenie stavu zásobovania všetkými dostupnými formami využiteľnej energie. Dôraz má byť kladený na nízkouhlíkové opatrenia najmä na energetickú efektívnosť, využívanie obnoviteľných zdrojov energie s ohľadom na ochranu životného prostredia, najmä v súvislosti s produkciou emisií skleníkových plynov a emisií znečisťujúcich látok do ovzdušia. Regionálna alebo lokálna nízkozkouhlíková stratégia na obdobie minimálne 5 rokov má byť spracovaná s využitím metodiky Dohovoru primátorov a starostov k Akčnému plánu udržateľného energetického rozvoja, ak je v predmetnej lokalite systém centralizovaného zásobovania teplom, musí byť neoddeliteľnou súčasťou nízkouhlíkovej stratégie aj aktualizácia koncepcie rozvoja obce v oblasti tepelnej energetiky so zohľadnením klesajúceho dopytu po využiteľnom teple a stanovením postupu následného optimálneho prispôsobenia sa distribúcie a výroby tepla a súčasťou projektu na vypracovanie regionálnej alebo lokálnej nízkouhlíkovej stratégie alebo jej častí musí byť aj jej schválenie relevantnými orgánmi. V rámci výberových kritérií budú zvýhodnené projekty, ktoré v rámci nízkouhlíkovej stratégie rozpracujú aj možnosti využitia komponentov inteligentných miest (Smart City) s dôrazom na komponenty energia a životné prostredie, mobilita a budovy v danom regióne/meste/obci.

Vypracovaná nízkouhlíková stratégia mesta Vrútky bude tiež slúžiť ako východzí strategický dokument k projektom zameraným na energetickú efektívnosť a Smart City riešenia, vrátane identifikácie a návrhu opatrení energetickej efektívnosti realizovateľných formou garantovanej energetickej služby (ďalej len „GES“). Po jeho vypracovaní sa pristúpi k aktualizácii PHSR mesta Vrútky, do ktorého sa výstupy tohto strategického dokumentu tiež zapracujú.

Minimálna možná výška žiadaného príspevku na projekt je 10 000 EUR, maximálna výška žiadaného príspevku na projekt je 300 000 EUR. V súlade so zásadami pre overenie hospodárnosti a efektívnosti výdavkov projektu uverejnenými v príručke oprávnenosti výdavkov je pre lokálnu nízkouhlíkovú stratégiu obce alebo regiónu pozostávajúceho z viacerých obcí s celkovým počtom obyvateľov menej ako 10000 stanovená referenčná hodnota 15 500 EUR. Európsky fond regionálneho rozvoja financuje 85% oprávnených výdavkov, štátny rozpočet 10% a žiadateľ sa na financovaní projektu podieľa vlastnými zdrojmi vo výške 5%.

Povinnou prílohou žiadosti o poskytnutie dotácie je schválené uznesenie Mestského zastupiteľstva vo Vrútkach o predložení žiadosti a zabezpečení finančných prostriedkov na spolufinancovanie projektu.

Návrh na uznesenie:

Mestská rada vo Vrútkach

odporúča MsZ schváliť:

1. predloženie žiadosti o nenávratný finančný príspevok z Operačného programu Kvalita životného prostredia na projekt „Vypracovanie nízkouhlíkovej stratégie mesta Vrútky“, kód výzvy OPKZP-PO4-SC441-2018-39, na Slovenskú inovačnú a energetickú agentúru ako sprostredkovateľský orgán pre Operačný program Kvalita životného prostredia;
2. zabezpečenie realizácie projektu v súlade s podmienkami poskytnutia pomoci;
3. zabezpečenie finančných prostriedkov pre maximálne celkové spolufinancovanie projektu zo strany Mesta Vrútky vo výške 775,00 EUR, t.j. 5% z celkových oprávnených výdavkov vo výške 15 500,00 EUR;
4. zabezpečenie prípadných neoprávnených výdavkov z rozpočtu Mesta Vrútky, o ktoré bola znížená výška celkových oprávnených výdavkov v dôsledku plánovanej úspory energie na vykurovanie a/alebo vytvorenia čistého príjmu projektu na základe výpočtu finančnej medzery prostredníctvom finančnej analýzy projektu.

Mestské zastupiteľstvo vo Vrútkach

 schvaľuje:

1. predloženie žiadosti o nenávratný finančný príspevok z Operačného programu Kvalita životného prostredia na projekt „Vypracovanie nízkouhlíkovej stratégie mesta Vrútky“, kód výzvy OPKZP-PO4-SC441-2018-39, na Slovenskú inovačnú a energetickú agentúru ako sprostredkovateľský orgán pre Operačný program Kvalita životného prostredia;
2. zabezpečenie realizácie projektu v súlade s podmienkami poskytnutia pomoci;
3. zabezpečenie finančných prostriedkov pre maximálne celkové spolufinancovanie projektu zo strany Mesta Vrútky vo výške 775,00 EUR, t.j. 5% z celkových oprávnených výdavkov vo výške 15 500,00 EUR;
4. zabezpečenie prípadných neoprávnených výdavkov z rozpočtu Mesta Vrútky, o ktoré bola znížená výška celkových oprávnených výdavkov v dôsledku plánovanej úspory energie na vykurovanie a/alebo vytvorenia čistého príjmu projektu na základe výpočtu finančnej medzery prostredníctvom finančnej analýzy projektu.

Vo Vrútkach, dňa 26.08.2019

# Spracoval: Mgr. Juraj Gorilák, referát športu, cestovného ruchu a projektov

Predkladá: Mgr. Branislav Zacharides, primátor mesta

..................................................

 podpis predkladateľa